Anketa, Obama vazhdon të gëzojë përkrahje të gjerë në mbarë botën
Mendimi për Shtetet e Bashkuara është shumë më pozitiv më 2010 nga se ç’ishte në kohën e Presidentit Bush, tregon anketa
Presidenti Obama përballet me një sërë problemesh në vendin e tij por rezultatet e anketës me 24 mijë të intervistuar nga 22 vende tregojnë se ai gëzon përkrahje të madhe në mbarë botën. Drejtuesi i projektit të anketës Endru Kohut u shpreh kështu: Megjithatë, mbështetja për Presidentin Obama mes myslimanëve ishte më e lartë në anketën e zhvilluar vitin e kaluar, në kohën kur ai iu drejtua botës islame me një fjalim në Kajro. Por, anketa e qendrës Pju tregon se myslimanët janë zhgënjyer me zotin Obama gjatë vitit të kaluar. Ka pasur ndryshime në Egjipt, ku përqindja e myslimanëve që thonë se kanë besim te Presidenti Obama ka rënë nga 41% në 31%. Në të vërtetë, niveli i besueshmërisë dhe përkrahjes së zotit Obama ka rënë në mesin e popujve myslimanë—përveç Indonezisë, ku zoti Obama ka jetuar gjatë fëmijërisë. Shumica e njerëzve të anketuar në gjashtë vendet me shumicë myslimane të përfshira në studim cilësojnë Shtetet e Bashkuara si kërcënim ushtarak. Gjithashtu, zoti Obama është vlerësuar dobët për angazhimin e tij për luftërat në Irak dhe Afganistan, si dhe për trajtimin e çështjes së Iranit. Mirëpo, ka një çështje tjetër akoma më të mprehtë. thotë Kohut. Zoti Obama dhe politikat e tij shihen me sy më të mirë jashtë botës myslimane, në veçanti në Europën Perëndimore. Njerëzit në mbarë botën kanë lavdëruar zotin Obama për trajtimin e krizës ekonomike botërore, edhe pse shumë prej tyre u shprehën të pakënaqur me gjendjen e ekonomisë. Ish-sekretarja e Shtetit Madllin Ollbrajt është bashkëkryesuese e projektit të qendrës Pju. Anketa ka nxjerrë përfundimin interesant se, me gjithë kritikat ndaj politikave të Shteteve të Bashkuara për çështjet ndërkombëtare, imazhi i botës për Shtetet e Bashkuara mbetet pozitiv.